Na podlagi 56. člena in tretjega odstavka 70. člena Zakona o javnih uslužbencih Uradni list RS, št. [63/07](https://www.uradni-list.si/glasilo-uradni-list-rs/vsebina/2007-01-3411) – uradno prečiščeno besedilo, [65/08](https://www.uradni-list.si/glasilo-uradni-list-rs/vsebina/2008-01-2817), [69/08](https://www.uradni-list.si/glasilo-uradni-list-rs/vsebina/2008-01-3014) – ZTFI-A, [69/08](https://www.uradni-list.si/glasilo-uradni-list-rs/vsebina/2008-01-3015) – ZZavar-E, [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [158/20](https://www.uradni-list.si/glasilo-uradni-list-rs/vsebina/2020-01-2765) – ZIntPK-C, [203/20](https://www.uradni-list.si/glasilo-uradni-list-rs/vsebina/2020-01-3772) – ZIUPOPDVE, [202/21](https://www.uradni-list.si/glasilo-uradni-list-rs/vsebina/2021-01-4069) – odl. US in [3/22](https://www.uradni-list.si/glasilo-uradni-list-rs/vsebina/2022-01-0014) – ZDeb v nadaljevanju besedila: ZJU) in 25. člena Zakona o delovnih razmerjih Uradni list RS, št. [21/13](https://www.uradni-list.si/glasilo-uradni-list-rs/vsebina/2013-01-0784), [78/13](https://www.uradni-list.si/glasilo-uradni-list-rs/vsebina/2013-21-2826) – popr., [47/15](https://www.uradni-list.si/glasilo-uradni-list-rs/vsebina/2015-01-1930) – ZZSDT, [33/16](https://www.uradni-list.si/glasilo-uradni-list-rs/vsebina/2016-01-1428) – PZ-F, [52/16](https://www.uradni-list.si/glasilo-uradni-list-rs/vsebina/2016-01-2296), [15/17](https://www.uradni-list.si/glasilo-uradni-list-rs/vsebina/2017-01-0741) – odl. US, [22/19](https://www.uradni-list.si/glasilo-uradni-list-rs/vsebina/2019-01-0914) – ZPosS, [81/19](https://www.uradni-list.si/glasilo-uradni-list-rs/vsebina/2019-01-3722), [203/20](https://www.uradni-list.si/glasilo-uradni-list-rs/vsebina/2020-01-3772) – ZIUPOPDVE, [119/21](https://www.uradni-list.si/glasilo-uradni-list-rs/vsebina/2021-01-2550) – ZČmIS-A, [202/21](https://www.uradni-list.si/glasilo-uradni-list-rs/vsebina/2021-01-4069) – odl. US, [15/22](https://www.uradni-list.si/glasilo-uradni-list-rs/vsebina/2022-01-0215), [54/22](https://www.uradni-list.si/glasilo-uradni-list-rs/vsebina/2022-01-1186) – ZUPŠ-1, [114/23](https://www.uradni-list.si/glasilo-uradni-list-rs/vsebina/2023-01-3325) in [136/23](https://www.uradni-list.si/glasilo-uradni-list-rs/vsebina/2023-01-4287) – ZIUZDS) Ministrstvo za naravne vire in prostor objavlja za delo na projektu »LIFE integriran projekt za okrepljeno upravljanje Nature 2000 v Sloveniji (LIFE17 IPE/SI/000011 - LIFE-IP NATURA.SI)« prosto uradniško delovno mesto za določen čas do 31.12.2026 z možnostjo podaljšanja do zaključka trajanja projekta in s 6-mesečnim poskusnim delom:

**Svetovalec v Direktoratu za naravo, v Sektorju za naravne vrednote in zavarovana območja (šifra DM 9082)**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna najmanj visokošolsko strokovno izobraževanje (prejšnje)/visokošolska strokovna izobrazba (prejšnja), oziroma najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja), oziroma najmanj visokošolsko univerzitetno izobraževanje (prva bolonjska stopnja) /visokošolska univerzitetna izobrazba (prva bolonjska stopnja);
* najmanj 7 mesecev delovnih izkušenj;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu.

Za delovne izkušnje se upoštevajo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi.

Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe.

Delovne izkušnje se dokazujejo z verodostojnimi listinami, iz katerih sta razvidna čas opravljanja dela in zahtevana stopnja izobrazbe.

Zahtevane delovne izkušnje se skrajšajo za eno tretjino, v primeru, da ima kandidat univerzitetno izobrazbo ali visoko strokovno s specializacijo oz. magisterijem.

Delovne naloge:

* pomoč pri pripravi osnutkov predpisov in drugih zahtevnejših gradiv,
* zbiranje, urejanje in priprava podatkov za oblikovanje zahtevnejših gradiv,
* samostojno oblikovanje manj zahtevnih gradiv s predlogi ukrepov,
* sodelovanje pri upravljanju in izvajanju projekta iz programa LIFE,
* opravljanje drugih nalog podobne zahtevnosti.

Prednost pri izbiri bodo imeli kandidati:

* z vsebinskega področja biologije, gozdarstva, varstva narave in prava,
* ki bodo izkazovali znanja s področja nacionalne in evropske zakonodaje s področja varstva narave (Zakon o ohranjanju narave, Program upravljanja območji Natura 2000, Evropskih direktiv o biotski raznovrstnosti, predvsem omrežja Natura 2000 idr.),
* s poznavanjem delovanja sistema varstva narave v Sloveniji, predvsem neposrednega nadzora v naravi,
* ki so napredni uporabniki Microsoftovih orodij word, excel, powerpoint,
* z veščinami uporabe geoinformacijskih orodij (GIS programi npr. ArcMAP, QGIS itd),
* z izkušnjami pri sodelovanju v evropskih projektih in pri izvajanju projektov evropskega programa LIFE,
* kandidati, ki so pri delu angažirani in samoiniciativni,
* kandidati z razumevanjem zahtevnosti projektnega dela.

Več o vsebini projekta najdete na povezavi <http://www.natura2000.si/natura-2000/life-ip-natura-si/>

Prijava mora vsebovati:

1. izjavo o izpolnjevanju pogoja glede zahtevane izobrazbe, iz katere mora biti razvidna vrsta študijskega programa in smer izobrazbe ter datum zaključka študija (diploma) in ustanova, na kateri je bila izobrazba pridobljena;
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis mora vsebovati navedbo delodajalca oz. druge fizične ali pravne osebe za katero je kandidat opravljal delo, datum začetka in konca opravljanja dela, opis dela ter stopnja zahtevnosti delovnega mesta);
3. izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. izjavo, da za namen tega natečajnega postopka dovoljuje Ministrstvu za naravne vire in prostor pridobitev podatkov iz 1 in3. točke iz uradne evidence. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

**Prijavo je obvezno oddati na priloženem obrazcu.**

Zaželeno je, da prijava vsebuje tudi kratek življenjepis, ter da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Izbrani kandidat na delovnem mestu svetovalec ne bo imenovan v naziv, se mu pa skladno s prvim odstavkom 73. člena Zakona o javnih uslužbencih določijo pravice in obveznosti za naziv svetovalec III. Z izbranim kandidatom bomo sklenili delovno razmerje za določen čas do 31.12.2026, oz. do zaključka trajanja projekta, s polnim delovnim časom, in s 6-mesečnim poskusnim delom, za namen izvajanja nalog v okviru projekta »LIFE integriran projekt za okrepljeno upravljanje Nature 2000 v Sloveniji (LIFE17 IPE/SI/000011 - LIFE-IP NATURA.SI).« Izhodiščni plačni razred na razpisanem delovnem mestu je 31, oziroma 1.492,62 bruto.

Izbrani kandidat bo delo opravljal v prostorih Ministrstva za naravne vire in prostor, na Dunajski cesti 48, v Ljubljani oz. v drugih prostorih, kjer Ministrstvo za naravne vire in prostor opravlja svoje naloge.

Kandidati naj pošljejo prijave na predpisanem obrazcu z izjavami (z označbo: **za javno objavo 1004-30/2024-2560** prosto delovno mesto svetovalec (šifra DM 9082) v Sektorju za naravne vrednote in zavarovana območja) na naslov: Ministrstvo za naravne vire in prostor, Služba za kadrovske zadeve, Dunajska 48, Ljubljana in sicer v roku 10 dni po objavi na spletni strani državne uprave Gov.si in Zavoda RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.mnvp@gov.si, pri čemer veljavnost prijave ni pogojena z elektronskim podpisom.

Neizbrane kandidate bomo pisno obvestili po zaključenem postopku izbire.

Informacije v zvezi s prijavo in izvedbo postopka daje ga. Maja Japelj, telefonska št. 01/478-7220, informacije glede področja dela pa ga. Ana Jurše, telefonska št. 01/478-7226.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške. V primeru zaposlitve, kandidate obveščamo, da se osebni podatki, ki so v kadrovski evidenci, med državnimi organi prenašajo.